અમદાવાદમાં પારો હજુ ગગડે તેવા સંકેત દેખાઈ રહ્યા છે. હવામાન વિભાગ તરફથી ઓછા તાપમાનની ચેતવણી જારી કરી નથી પરંતુ તાપમાનમાં ઘટાડો થાય તેવા સંકેત દેખાયા છે. આગામી દિવસોમાં લોકોને ગરમ વસ્ત્રો પહેરવાની ફરજ પડી શકે છે. અમદાવાદમાં હાલમાં બે સીઝન એકસાથે ચાલી રહી છે. જેના પરિણામ સ્વરૂપે લોકો ભારે પરેશાન થઈ ગયા છે. ચારેયબાજુ ઈન્ફેક્શન અને રોગચાળો જોવા મળી રહ્યો છે. જેમાં શરદી, ઉધરસ, તાવ અને ગળાના ઈન્ફેક્શનનો સમાવેશ થાય છે. ખાનગી અને સરકારી દવાખાનાઓમાં દર્દીઓની ભીડ ઉમટી રહી છે. નિષ્ણાંત તબીબોનું કહેવું છે કે હાલની શરદી-ગરમીની સીઝનમાં ખૂબ જ તકેદારી રાખવાની જરૂર છે. કારણકે, તાપમાનમાં સતત ફેરફારની સ્થિતિ જોવા મળી રહી છે.